ועדת החוקה, חוק ומשפט, כנסת 16, פרוטוקול מספר 74, 2003-10-07 10:00

חברי הוועדה: יולי אדלשטיין גלעד ארדן נעמי בלומנטל רוני בראון זהבה גלאון נסים דהן רשף חן אתי לבני ניסן סלומינסקי גדעון סער אופיר פינס-פז אברהם רביץ יורי שטרן מוזמנים: השופטת טובה שטרסברג-כהן נציב תלונות הציבור על שופטים מיכל כהן,עו"ד משרד המשפטים הילה הדר,עו"ד לשכה משפטית, הנהלת בתי המשפט יוסי ארנון,עו"ד לשכת עורכי הדין

קצרנית: בחירת נציג הכנסת לוועדה הציבורית-מקצועית בקשר למינוי

מיכאל איתן: רבותי, אנחנו ניגשים כעת לתהליך בחירה של נציג הכנסת לוועדה הציבורית-מקצועית בקשר למינו יועץ משפטי לממשלה.

מיכאל איתן: חמשת המועמדים הם: חבר הכנסת נסים דהן, חבר הכנסת דוד טל, חבר הכנסת דני יתום, חברת הכנסת אתי לבני וחבר הכנסת גדעון סער.

אתי לבני: אני מבקשת להודיע שאני מסירה את מועמדותי.

מיכאל איתן: מאחר ויש מספר רב של מועמדים ועלול להיווצר מצב שמועמד ייבחר עם מספר מועט מאוד של קולות, ההצעה שלי להליך הבחירות היא כדלקמן: 1.

מיכאל איתן: הבחירות תהיינה גלויות 2.

מיכאל איתן: המועמד שיקבל מעל ל-50% מהקולות ייבחר בסיבוב הראשון.

מיכאל איתן: במידה ואין מועמד כזה, יתקיים סיבוב שני שבו ייבחרו שני המועמדים שזכו במרב הקולות.

מיכאל איתן: היה ומועמד מספר אחד זכה בפחות מ-50%, מועמד מספר שתיים ומועמד שלוש זכו במספר שווה של קולות, תיערך ההצבעה על-מנת להכריע מי מבין המועמדים יצטרף להצבעה הסופית.

רוני בר-און: אני מצטרף לבקשה שהבחירות יהיו גלויות, אבל אני מבקש להצביע בסיבוב אחד.

רוני בר-און: כיוון שאנחנו לא בוחרים שני מועמדים מבין כמה אלא מועמד אחד, לפי דעתי כל אחד יכול לבחור את המועמד שלו.

מיכאל איתן: אני סבור שאם יש לנו הרבה מועמדים אז יותר מכובד שההצבעה תהיה בצורה כזאת שלא ייבחר מועמד שלא זוכה באמונה של רוב הוועדה.

מיכאל איתן: שתי ההצעות הן לגיטימיות.

רוני בר-און: אם היינו בוחרים שני מועמדים אז ההצעה שלך לשני סיבובים היתה נכונה.

זהבה גלאון: נראה לי קצת לא הגיוני שאנחנו הולכים לבחור באנשים שלא נמצאים כאן.

מיכאל איתן: מי בעד בחירה בשני סיבובים, ירים את ידו?

מיכאל איתן: ה צ ב ע ה בעד – 7 מי בעד בחירה בסיבוב אחד, ירים את ידו?

מיכאל איתן: ה צ ב ע ה בעד – 2 הבחירה תתנהל לפי הנוהל שאני הצעתי, כאשר כל אדם יגיד במי הוא בוחר.

מיכאל איתן: אתי לבני: גדעון סער זהבה גלאון: גדעון סער גלעד ארדן:

מיכאל איתן: גדעון סער יולי אדלשטיין: גדעון סער ניסן סמילנסקי: גדעון סער אופיר פינס-פז:

מיכאל איתן: גדעון סער יורי שטרן: גדעון סער אברהם רביץ: גדעון סער רוני בראון:

מיכאל איתן: גדעון סער רשף חן:

מיכאל איתן: גדעון סער נעמי בלומנטל: גדעון סער היו"ר מיכאל איתן: גדעון סער אני מברך את חבר הכנסת גדעון סער על בחירתו.

מיכאל איתן: אנחנו מקווים שייבחר יועץ משפטי טוב, ואנחנו שומרים לעצמנו את כל הזכויות להעביר עליו ביקורת.

גדעון סער: אני רוצה להודות לכל חברי הוועדה, במיוחד לחברי הוועדה מסיעות האופוזיציה – עבודה, מרצ, יהדות התורה.

גדעון סער: להצבעה הזאת יש משמעות רבה ביותר.

גדעון סער: אני מכיר את עבודת היועץ המשפטי לממשלה מקרוב.

גדעון סער: התפקיד הראשון שעשיתי כעורך דין אחרי שקיבלתי רשיון היה עוזר ליועץ המשפטי לממשלה.

גדעון סער: אולי זה לא נכון שזה יהיה תפקיד ראשון, אבל כך יצא.

גדעון סער: עבדתי גם מול היועץ המשפטי לממשלה כמזכיר הממשלה.

גדעון סער: אני מכיר היטב את האופי המורכב והקשה של התפקיד הזה.

גדעון סער: אני מקווה שההיכרות הזאת תסייע לי לתרום לכך שייבחר מועמד טוב, על יסוד שיקולים עניינים בלבד.

גדעון סער: לבחירה הזאת יש משמעות לא רק מבחינת העבודה שצריכה להיעשות, אלא מעבר לכך.

גדעון סער: אני מבקש להודות לחברי הוועדה על האמון שהם נתנו בי, אני אפעל כדי להצדיק אותו.

אופיר פינס-פז: ברכות לגדעון.

אופיר פינס-פז: זה לא סוד שאנחנו, חברי האופוזיציה, חשבנו שנכון שייצג את ועדת חוקה, חוק ומשפט דווקא חבר מהעבודה, אבל מרגע שעמדתנו לא התקבלה וגם בוועדת שמגר לא היתה לזה התייחסות, חשבנו לנכון לתמוך בגדעון משום שהוא באמת מתמצא ובקי בנושאים האלה.

אופיר פינס-פז: מהרגע הזה, גדעון, אתה מייצג לא רק את הקואליציה, אלא גם את האופוזיציה בוועדה.

אופיר פינס-פז: אנחנו בהחלט שמים את מבטחנו בך שההליך יהיה כפי שהוא צריך להיות, ושייבחר היועץ המשפטי לממשלה הטוב ביותר שאפשר היום למצוא בין המועמדים שיעלו ויבואו בפניכם.

אופיר פינס-פז: אני מאחל לך הצלחה רבה.

יורי שטרן: אני מברך את גדעון.

יורי שטרן: אני חושב שהאחדות הזאת שלא חייבה את הסיבוב השני זאת זכייה אישית שלו.

יורי שטרן: אני בהחלט מקווה שייבחר יועץ משפטי שיהיה מהמוצלחים שהיו בתולדות המדינה, כי היו מוצלחים והיו לא כל כך מוצלחים.

יורי שטרן: היו כאלה שהיו חותמת גומי לדברים מאוד לא תקינים שהממשלה עשתה, והיו כאלה שטירפדו את הצעדים הנכונים שהממשלה עשתה.

יורי שטרן: במצב הלא כל כך טוב שנמצאת המערכת המשפטית כולה, תפקידו של היועץ המשפטי לממשלה יהיה מאוד קריטי.

יורי שטרן: אני מאחל לוועדה כולה ולגדעון כנציג שלנו לבחור במועמד שיהיה בו גם עצמאות, גם מקצוענות, גם תעוזה, אבל גם נכונות ללכת עם הממשל איפה שצריך ללכת איתו.

אתי לבני: אני הסרתי את המועמדות שלי כיוון שהקואליציה התכנסה מסביב לגדעון סער.

אתי לבני: הכל היה בידיעתי ובברכתי.

אתי לבני: אני חושבת שהוא האיש הראוי.

אתי לבני: אני עוקבת אחריו שנים לגבי החשיבות שהוא רואה בשמירת החוק, לגבי החשיבות שהוא רואה בשמירה על זכויות אדם ואזרח.

אתי לבני: אני חושבת שכל זה יבוא לידי ביטוי בתפקיד שהוא ימלא בוועדה.

רוני בר-און: ברכות לגדעון.

רוני בר-און: הוא האיש הנכון במקום הנכון.

רוני בר-און: אני חושב שהבחירה המוצלחת הזאת שלנו בנציג הכנסת משלימה הרכב מעולה של הוועדה לאיתור והמלצה על מועמדים ליועץ משפטי לממשלה.

רוני בר-און: בהרכב יושבים השופט בדימוס גבריאל בך, שר המשפטים בדימוס דוד ליבאי, פרופ' גביזון ונציג לשכת עורכי הדין אלכס הרטמן.

רוני בר-און: ברגע שאנחנו מצרפים את הנציג שלנו זה הרכב ממש מושלם.

רוני בר-און: אני מקווה שהוועדה הזאת תרשום מפנה היסטורי בכך שבפעם הראשונה בתולדות מדינת ישראל הממשלה היא זאת שתבחר את היועץ המשפטי שלה ולא רשות אחרת.

רוני בר-און: גדעון, כשנתת פה את הסקירה של הקריירה המשפטית שלך אמרת שהתחלת כחלק מלשכת היועץ המשפטי לממשלה, אחר כך היית חלק מלשכת פרקליטת המדינה ובסוף פנית לפרקטיקה פרטית.

רוני בר-און: אני מקווה שבבואך לבחור יועץ משפטי לממשלה תזכור רק את השלב האחרון של הקריירה המשפטית שלך.

רוני בר-און: אני מקווה שאתה תמנה על אלה שבפעם הראשונה בחרו ביועץ משפטי מהסקטור הפרטי, לא עוד פעם שופט, לא עוד פעם פרקליט.

רוני בר-און: אני בטוח שבהרכב המיוחד של הוועדה הזאת יהיה לכם גם את הכשירויות אבל בעיקר את אומץ הלב הציבורי לקבל את ההחלטה הנכונה.

אברהם רביץ: צר היה לי לשמוע את חברת הכנסת לבני שאמרה שהיה פה איזה שהוא בישול קואליציוני.

אברהם רביץ: הייתי בטוח שבנושא הזה לכל אחד יש את דעותיו שלו.

אברהם רביץ: אני חושב שהעיקרון שצריך להיות לנגד עיניו של היועץ המשפטי לממשלה הוא שמדינת ישראל היא מדינה יהודית ודמוקרטית.

אברהם רביץ: לגבי עיקרון השוויון שהוא איננו חוק יסוד, יש חלקים במדינה שמרגישים לא טוב וזקוקים למוסד הזה של היועץ המשפטי לממשלה.

אברהם רביץ: אני מאוד מקווה שהיועץ המשפטי יתן תשומת לב מיוחדת לכולם, אפילו לחרדים.

אברהם רביץ: אני מאחל לך, גדעון, שרוח ממרום תצלח עליך.

זהבה גלאון: ברכות לחבר הכנסת סער.

זהבה גלאון: אני חושבת שזה אחד מהמעמדים שקואליציה ואופוזיציה לא עושות חשבון של אופוזיציה וקואליציה.

זהבה גלאון: אני משוכנעת שחבר הכנסת סער ידע לעשות את הבחירות הנכונות.

זהבה גלאון: אני חושבת שזאת תעודת כבוד לוועדה שפה אחד בחרה במועמד שהוא בעיני מועמד ראוי ביותר.

זהבה גלאון: אני סומכת על שיקול דעתו בבחירה בוועדה.

זהבה גלאון: אני, בניגוד לחברים אחרים כאן, לא אנסה להשפיע על שיקול דעתו.

ניסן סלומינסקי: אני רוצה להצטרף לברכות של כולם.

ניסן סלומינסקי: מאחר וגדעון מייצג אותנו אני גם מקווה שהוא יישמע את דעותינו.

ניסן סלומינסקי: אני לא מתכוון לכך שנצטרך להפעיל עליו לחץ, אלא הוא מתוך הבנה שהוא מייצג גוף מסויים ולא את עצמו.

ניסן סלומינסקי: .

רוני בר-און: יש פסק דין בבג"ץ שאומר שברגע שהוא נבחר יש לו דעה עצמאית ואוטונומית משלו.

ניסן סלומינסקי: אני לא אפנה אליו, אני רק מקווה שהוא יישמע את דעותינו.

מיכאל איתן: יש נקודה אחת שאני חולק על חברי הועדה, יש נקודה אחת שאני מסכים עם חברי הוועדה.

מיכאל איתן: הנקודה שאני מסכים עם חברי הוועדה היא שגדעון הוא המועמד שייצג בכבוד את הוועדה ויעשה כמיטב יכולתו לבצע את המשימה בהצלחה.

מיכאל איתן: אני בטוח שאת חלקו הוא יתרום.

מיכאל איתן: אגב, אם הייתי צריך להטיל עליו את הבחירה, אני חושב שהייתי מסתפק בכך שהוא ייבחר.

מיכאל איתן: אני עד כדי כך מאמין בו.

מיכאל איתן: אני חולק על חברי הוועדה בנוגע לעצם הקמת הוועדה.

מיכאל איתן: כל הקמתה של הוועדה הזאת היתה טעות.

מיכאל איתן: הממשלה קיבלה החלטה על סמך החלטה של ועדה שהוקמה כתוצאה מאירוע מסויים.

מיכאל איתן: בצורה הזאת גורמים לדלדול עצום בכל הנושא של הפרדת הרשויות.

מיכאל איתן: נוצר מצב שהממשלה שצריכה לבחור יועץ משפטי מקבלת המלצות מאיזה שהוא גוף, שאני לא יודע את מי הוא מייצג, את מה הוא מייצג.

מיכאל איתן: לוקחים את הסמכות של הרשות המבצעת ומעבירים אותה למישהו אחר.

מיכאל איתן: החליטו שיהיה חבר כנסת בוועדה.

מיכאל איתן: ועדת שמגר לא החליטה שיהיה חבר כנסת, אלא החליטה שוועדת החוקה תבחר מועמד.

מיכאל איתן: אחר כך הממשלה הפכה את ההחלטות של ועדת שמגר לדבר מחייב.

מיכאל איתן: אני רוצה שתדעו שהחלטת ממשלה זה לא חוק, זה אפילו לא תקנה, אלא החלטה שמחר בבוקר יכולה ממשלה לשנות אותה.

מיכאל איתן: הערך הנורמטיבי שלה הוא לא גבוה.

מיכאל איתן: ישב כאן הנשיא לשעבר שמגר שאמר שלא חייב שזה יהיה חבר כנסת.

רוני בר-און: ההמלצה היתה אחת, אבל ההחלטה היתה אחרת.

רוני בר-און: מה שמעניין הוא שהוא בחר מהרשות השופטת ומהרשות המבצעת אנשים בדימוס, כשהמקום היחיד שהוא בחר אנשים שלא בדימוס זה מהכנסת.

מיכאל איתן: אני מקווה שאני טועה.

מיכאל איתן: יום אחד יצטרכו לחשוב על הפרשה הזאת.

מיכאל איתן: אצלי זה די עקבי, כי אני חושב שתפקיד היועץ המשפטי צריך להתחלק לשניים.

מיכאל איתן: הממשלה צריכה יועץ משפטי משלה.

גדעון סער: אולי גם נפעל לעשות את זה.

מיכאל איתן: אני חושב שהתובע הראשי צריך להיות כפוף למערכת המשפטית ולשיקולים המשפטיים האובייקטיביים, כשלעומת זאת היועץ משפטי לממשלה צריך להיות עורך דין של הממשלה.

מיכאל איתן: אני חושב שכך החלוקה תהיה יותר בריאה.

מיכאל איתן: מכאן אני מגיע לעניין הזה שאני אומר לממשלה לבחור את מי שהיא רוצה.

מיכאל איתן: אנחנו כוועדת חוקה צריכים לשמור על המעמד של מי שמבקרים את הרשות המבצעת, כשהיועץ המשפטי שהוא חלק מהרשות המבצעת הוא חלק מנשואי הביקורת של הוועדה.

מיכאל איתן: זאת לא הפעם הראשונה שאני מוצא את עצמי בעמדת מיעוט.

מיכאל איתן: בחלק מהפעמים מסתבר שאני צודק, בחלק מסתבר שאני טועה.

מיכאל איתן: העתיד יוכיח.

מיכאל איתן: אני מאחל לגדעון הצלחה בשמי ובשם כל הוועדה.

מיכאל איתן: אנחנו מתכנסים היום על-מנת לאשר את תקנות נציב תלונות הציבור על שופטים.

מיכאל איתן: אני ביקשתי להזמין את הנציבה שנבחרה על ידי הוועדה לבחירת שופטים ונכנסה לתפקידה ב-1 באוקטובר.

מיכאל איתן: אני מבקש לברך אותך על בחירתך ולומר לך שהכנסת היתה זאת שהפעילה לחצים על-מנת שהמוסד הזה יקום.

מיכאל איתן: יו"ר ועדת החוקה, אופיר פינס, היה זה שהשקיע הרבה מאוד מאמצים על-מנת שהפניות הציבוריות לוועדה יתורגמו ללשון החוק.

מיכאל איתן: בדחיפה אישית שלו המוסד הזה קם.

מיכאל איתן: אני מקווה מאוד שתצליחי במשימה הלא פשוטה שעומדת בפנייך.

מיכאל איתן: ברור לכל אחד מחברי ועדת חוקה שיש הרבה מאוד מקרים של אנשים שבטוחים שנעשה להם עוול במשפט, כאשר לחלקם יש הרגשה שאולי אפשר להבין אותה, ולחלק אחר יש תחושה שהיא אובססיה או בעיה נפשית.

מיכאל איתן: אני בטוח שהתפקיד מאוד קשה, כי הוא יצטרך ללכת על חבל מאוד דק.

מיכאל איתן: אני מקווה שתוכלי להוריד את הגלימה שלך כשופטת כדי לזכור שעכשיו את יושבת כנציבת קבילות הציבור.

מיכאל איתן: המונח "ציבור" הוא מונח ששופטי בית המשפט באלמנט הזה של תביעות לא צריכים לשים לב אליו.

מיכאל איתן: אני בטוח שתוכלי למצוא את הדרך הנכונה לאזן בין הדברים, כי בסופו של דבר בלי מערכת משפט חזקה ואמינה החברה לא יכולה לשרוד.

מיכאל איתן: יש, לעיתים, מצבים שמערכת המשפט צריכה לעבוד מול הציבור.

מיכאל איתן: גם כאן הדילמה היא מתי צריך לעמוד מול הציבור, מתי צריך לייצג את הציבור.

מיכאל איתן: אני רק טוען שזווית ההסתכלות שלך צריכה להיות שונה מזווית ראייה של שופט בתפקידו.

מיכאל איתן: אני מאוד מקווה שתוכלי לעמוד במשימה הזאת.

מיכאל איתן: אני מאחל לך הצלחה רבה.

מיכאל איתן: אני יודע שאת צריכה להתחיל מכלום, מהתחלה ממש.

מיכאל איתן: אני מניח שבמשך הזמן תבואי אלינו בהמלצות לשנות דברים כאלה או אחרים.

מיכאל איתן: אנחנו נשמח לעמוד ולהיות לך לעזר.

מיכאל איתן: להרבה מאוד פניות שאני מקבל מאנשים אני כותב שמ-1 באוקטובר מכהנת נציבת תלונות שעוסקת בזה.

מיכאל איתן: עבודה לא תהיה חסרה לך.

אברהם רביץ: אני רוצה לפתוח בדברי ברכה.

אברהם רביץ: אני חושב שזה תפקיד שהגיע אלינו ממש בזמן הנכון.

אברהם רביץ: בתנ"ך כתוב כך: "ויהי בימי שפוט השופטים".

אברהם רביץ: אומרים חז"ל: "אוי לדור ששופט את שופטיו".

אברהם רביץ: לא מדובר כאן על שופט שנכנס למערכת משפטית, אלא באדם שבמפורש אמון לשפוט את השופטים.

אברהם רביץ: זה לא עוד היררכיה שיפוטית.

אברהם רביץ: יש דברים שאינם שייכים למשפט עצמו, כמו למשל עינוי הדין.

אברהם רביץ: עינוי הדין איננו נוגע לדין עצמו.

אברהם רביץ: יש עוד דברים שמדברים לא על המשפט אלא על השופט, כמו למשל התבטאויות שונות של שופטים.

אברהם רביץ: יכול להיות שופט מצויין שמתבטא בצורה כזאת או אחרת.

אברהם רביץ: זה לא עוד מוסד שכל אדם יכול לפנות אליו, אלא זה מוסד שרק האדם שנפגע מהמערכת המשפטית יכול לפנות אליו.

אברהם רביץ: זה לא מישהו שלא מוצא חן בעיניו איזה שהוא פסק דין מחליט לפנות.

אברהם רביץ: כך משתמע מהתקנות, נכון?

סיגל קוגוט: חוץ מהנפגע רק נשיא בית המשפט שבו מדובר או השר רשאים לפנות לנציב.

סיגל קוגוט: התקנות האלו לא חלות על נשיא בית המשפט העליון, כלומר הוא לא צריך למלא את הטופס הזה.

רשף חן: עו"ד חייב את הסכמת הלקוח שלו בשביל להגיש תלונה.

סיגל קוגוט: כן.

סיגל קוגוט: אדם יכול להסמיך מישהו, רק צריך שההסמכה תהיה בכתב.

מיכאל איתן: עו"ד לא יכול להרגיש את עצמו נפגע?

סיגל קוגוט: זה כן.

אברהם רביץ: זאת אומרת שזה מצמצם את האפשרות שהמשרד החשוב הזה יהפוך להיות לפה לכל אידיאולוגיה מסתובבת.

אברהם רביץ: אני רוצה לאחל לך הצלחה.

מיכאל איתן: חבר הכנסת רביץ התייחס לשופטים שמוסיפים לדבריהם כל מיני ביטויים שפוגעים בהרבה מאוד אנשים.

מיכאל איתן: השאלה היא איך מפרשים את הביטוי.

מיכאל איתן: כתוב כך: "רשאי להגיש תלונה לנציב כל אדם הרואה עצמו נפגע.

מיכאל איתן: .

מיכאל איתן: " זאת אומרת, אם אני נפגע למרות שלא הייתי צד למשפט.

מיכאל איתן: .

סיגל קוגוט: אתה יכול להיות גם עד.

מיכאל איתן: השאלה היא אם אני לא יכול להיות חלק מציבור שנפגע.

מיכאל איתן: אם אני מבין נכון, במשפט בין שני צדדים כאשר שופט פוגע באדם שלישי.

מיכאל איתן: .

רשף חן: השאלה היא אם יש לך זכות עמידה ציבורית.

מיכאל איתן: הוא צריך להיות נפגע.

מיכאל איתן: נניח ששופט אמר שציבור מסויים הוא כך וכך.

רשף חן: מה אם אתה לא חלק מהציבור ואתה חושב ששופט לא צריך להגיד את זה?

מיכאל איתן: אתה לא יכול להתלונן כי אתה לא נפגע.

טובה שטרסברג-כהן: זה החוק, לא פירשו אותו עדיין.

טובה שטרסברג-כהן: אחת המשימות שמוטלות עלי ועל כל הצוות זה לפרש אותו.

טובה שטרסברג-כהן: כל הערה היא במקומה, אבל אני לא חושבת שעכשיו צריכים לדון בזה.

נעמי בלומנטל: ברכות על התפקיד.

נעמי בלומנטל: נראה לי שלא הייתי תומכת בזה מלכתחילה משום שיש הרבה מאוד אמון במערכת המשפטית, אבל משקמה המערכת הזאת אני בהחלט מברכת עליה.

נעמי בלומנטל: אני מאחלת לך הרבה מאוד הצלחה במילוי התפקיד הזה.

נעמי בלומנטל: אני בין אלה שתומכים בנשים בעמדות מפתח.

נעמי בלומנטל: בתוקף תפקידנו כחברי כנסת אנחנו נתקלים הרבה מאוד באוכלוסיות שמרגישות נפגעות מהמערכות השלטוניות השונות, בוודאי גם ממערכת המשפט.

נעמי בלומנטל: הייתי רוצה להצביע על שתי אוכלוסיות שמרגישות מקופחות.

נעמי בלומנטל: בתוקף תפקידך נראה לי שלאט לאט תיווצר תמונה לגבי סוג התלונות ומאלה מגזרים.

נעמי בלומנטל: אחד הדברים המהותיים זה העניין של המגזרים, כי בוודאי יהיו הרבה יותר תלונות ממגזר מסויים בהשוואה למגזר אחר.

נעמי בלומנטל: אני רוצה לדבר על העולים החדשים.

נעמי בלומנטל: כשהייתי יושבת ראש ועדת העלייה והקליטה היו הרבה מאוד תלונות על המערכת השלטונית ועל המערכת השיפוטית.

נעמי בלומנטל: ניסינו שהסנגוריה הציבורית תהיה פעילה יותר, כדי שיהיו שם עורכי דין דוברי רוסית, עורכי דין דוברי אמהרית.

נעמי בלומנטל: גם אם היו תלונות לגבי השפיטה העולים הרגישו שזה לא בא לידי ביטוי.

נעמי בלומנטל: כשפעלנו בזמנו למען נשים שסובלות מאלימות קשה בבית, גילינו שאין מספיק קשב, אין מספיק ידע לשופטים על מה בכלל מדובר.

נעמי בלומנטל: כתוצאה מהפעילות שלנו לחצנו שתהיינה סדנאות לשופטים בנושאים המסויימים האלה.

נעמי בלומנטל: אחד התפקידים שיהיה לך ולצוות שלך זה לראות בצורה מהותית יותר איזה מגזרים מרגישים יותר נפגעים.

נעמי בלומנטל: ברגע שיובא לידיעת הציבור קיומו של המוסד הזה תהיינה הרבה מאוד תלונות כי אנשים ירצו להביא לידי ביטוי את המצוקות שלהם.

נעמי בלומנטל: אחת הבעיות העיקריות תהיה במה ראוי שיטפלו ויש בו יסוד, ואיזה דברים נובעים מתוך איזו שהיא מצוקה.

נעמי בלומנטל: אני רוצה לאחל לך הרבה הצלחה.

נעמי בלומנטל: אני בטוחה שתהיינה בעיות תקציב.

נעמי בלומנטל: אני בטוחה שזה תפקיד מאוד מאתגר שתמצאי בו הרבה עניין.

נעמי בלומנטל: אני בטוחה שתזדקקי לצוות גדול יותר.

נעמי בלומנטל: את בהחלט תוכלי לראות בנו כתובת אליה תוכלי לפנות ולהיעזר.

רשף חן: אני רוצה להצטרף לברכות.

רשף חן: אני רוצה לברך על עצם הקמת המוסד הזה.

רשף חן: זה מוסד שהוא בעיני חשוב מאוד.

רשף חן: הוא היה חסר לא כי השופטים מתנהגים באיזו שהיא צורה שמצריכה ביקורת, אלא כי כל מערכת מינהלית צריכה בקרה.

רשף חן: במערכת בתי המשפט היתה חסרה הבקרה בתחום המינהלי.

רשף חן: מערכת המשפט פועלת בשני כובעים, האחד זה המערכת הביצועית, כלומר ההחלטות המקצועיות שפתוחות לערעור וצריכות להיות מוגנות מפני ביקורת, למעט הביקורת הפנימית.

רשף חן: .

מיכאל איתן: ביקורת יכולה להיות.

מיכאל איתן: אין לך התנגדות שתהיה ביקורת על פסקי דין, יש לך התנגדות שיהיה שינוי בהחלטה.

מיכאל איתן: יש לך התנגדות שאדם יכתוב מאמר שמבקר פסק דין?

רשף חן: אני חושב שהביקורת על פסקי דין צריכה להיות בתוך מערכת המשפט.

רשף חן: המערכת שאנחנו מדברים עליה פה נותנת שירות לציבור.

רשף חן: בעיני התפקיד של אומבודסמן יותר משהוא בא לעסוק בביטויים כאלה ואחרים של שופטים הוא בא להנחיל ערך.

רשף חן: הערך הזה הוא לתת שירות לציבור.

רשף חן: דווקא המערכת המשפטית בעייתית בנושא הזה.

רשף חן: לדעתי אנחנו לא נותנים כלים כדי לתת שירות כי יש מעט מידי שופטים ויותר מידי פסקי דין.

מיכאל איתן: היא לא האומבודסמן של הנהלת בתי המשפט.

רשף חן: עניין של עומס תיקים לגבי שופט מסויים יכול להגיע לשם.

רשף חן: צריך לזכור שהשופטים הם בני אדם.

רשף חן: כשאתה מכניס אדם לתוך לחץ ועומס של עבודה הוא מגיב בצורה מסויימת.

רשף חן: התנהגות השופטים היא פונקציה של העומס שבו הם נמצאים.

רשף חן: זאת בעיה.

רשף חן: החשיבות בעיני היא לא כל כך בלהעניש, בלהרשיע, אלא בלתקן ולשפר את השירות.

רשף חן: אני חושב שזה עיקר המשימה.

גדעון סער: אדוני היושב-ראש, גברתי השופטת שטרסברג-כהן, אני רוצה להצטרף לברכות.

גדעון סער: אני משוכנע שמהמסלול המקצועי שעשית שבו הכרת גם את הצד של צרכני השירות המשפטי וגם את הצד של המערכת המשפטית המוסד הזה ייצא נשכר.

גדעון סער: אני רוצה לברך את חבר הכנסת פינס, שאני יודע שהוא תקופה ארוכה דחף להקמת הגוף הזה.

אתי לבני: אני מצטרפת לברכות על האישה ועל הראויות.

אתי לבני: אני רוצה להזכיר שאני באה מלשכת עורכי הדין שלפני כשנתיים התחילה עם המשוב.

אתי לבני: רעיון האומבודסמן היה חלק מתהליך כולל של ביקורת על מערכת המשפט.

אתי לבני: המשוב לא התבצע בשנה האחרונה, הוא יתבצע כנראה השנה מחדש.

אתי לבני: השופטים, כמו שניתן היה לצפות, התנגדו לכל העניין הזה של המשוב ולעניין של הפירסום והדירוג.

אתי לבני: זה יצר איזה שהוא קרע בין לשכת עורכי הדין ומערכת המשפט.

אתי לבני: אני חושבת שהמשוב יכול להשלים את העבודה של הנציב, כי הוא נותן הרבה מידע, מעבר למידע של המתלונן היחיד, הוא נותן פריסה כוללת, הוא נעשה בצורה מקצועית.

אתי לבני: אני הייתי מבקשת שהתוצאות של המשוב יובאו בחשבון כחלק מהעבודה של האומבודסמן.

אברהם רביץ: מה זאת אומרת?

אתי לבני: זה מה שאני מציעה.

אתי לבני: אני חושבת שזה מוסד חשוב, לא צריך להתנגד לו, אבל צריך לחבר אותו לכל המערכת של הביקורת שניתנת לבתי המשפט.

אתי לבני: נדמה לי שראיתי בחוק הזה איזה שהוא פוקוס על עניין של אכיפה.

אתי לבני: אני חושבת שיגיעו דוחות שהוועדה הזאת תעשה בהם שימוש, תתן עליהם את הדעת ולנציב תלונות על שופטים תהיה סמכות לפתוח בהליכים, לתת המלצות, לפנות לוועדות להדחת שופטים.

אתי לבני: אני חושבת שזה דבר מאוד מבורך, כי חוקים טובים יש לנו אבל מערכת אכיפה אין לנו.

אתי לבני: אני מקווה שתעשי שימוש רב במערכת האכיפה, כדי שזאת לא תהיה אות מתה.

אתי לבני: שיהיה בהצלחה.

אופיר פינס-פז: ראשית ברכות.

אופיר פינס-פז: אנחנו חיכינו ובכינו ובסוף הגעת.

אופיר פינס-פז: אנחנו מברכים אותך ומאחלים לך הצלחה.

אופיר פינס-פז: אומנם החוק הזה קצת נדבק אלי כי הייתי יושב-ראש הוועדה, אבל החוק הוא של השר פריצקי.

מיכאל איתן: אבל אם לא היית דוחף זה לא היה עובר.

אופיר פינס-פז: נכון.

מיכאל איתן: היו הרבה סלעים בדרך.

אופיר פינס-פז: שאת חלקם אני לא מבין עד היום.

אופיר פינס-פז: אני לא מבין מדוע המערכת המשפטית התנגדה לחוק הזה.

אופיר פינס-פז: אני חושב שזה חוק שיכול לסייע למערכת המשפטית לנהל את עצמה בצורה יותר טובה.

אופיר פינס-פז: בכל מערכת ראוי שיהיה נציב קבילות ציבור.

אופיר פינס-פז: אגב, ברוב המערכות יש.

אופיר פינס-פז: אני חושב שמערכת צריכה לדעת היכן הדברים פועלים כשורה והיכן יש חשש שהמערכת נתקעת או יש בה צרימות.

אופיר פינס-פז: זאת אחת הדרכים המרכזיות לטיפול בסוג כזה של בעיות.

אופיר פינס-פז: צריך לעשות הפרדה בין ביקורת שיפוטית לביקורת על התהליך או על הפרוצדורה המשפטית.

אופיר פינס-פז: אני קיבלתי כיושב-ראש ועדת חוקה לשעבר הרבה מאוד תלונות מהציבור על הפרוצדורה המשפטית.

אופיר פינס-פז: כמובן שגם קיבלתי תלונות על התוצאה המשפטית, אבל זה דבר אחר.

אופיר פינס-פז: אנשים מגיעים לבתי משפט ולפעמים חשים שכבודם נרמס.

אופיר פינס-פז: יש שופטים קצרי רוח.

אופיר פינס-פז: כשאדם בא בפני שופט, כשכל חייו עומדים בפני המבחן השיפוטי, אין דבר יותר פוגע ומקומם מאשר התייחסות בוטה ומזלזלת של בית המשפט.

אופיר פינס-פז: מבחינה זו החריקות קיימות וראוי לטפל בהן.

אופיר פינס-פז: את צודקת במובן הזה שאת תצטרכי לקבוע לא פעם ולא פעמיים את הפרשנות לחקיקה ואת דרך העבודה שלך.

אופיר פינס-פז: יהיה מעניין לעקוב אחרי העניין הזה.

אופיר פינס-פז: אני מצפה שתהיי בית הלל בנכונות שלך לקבל את התלונות.

אופיר פינס-פז: אני רואה יתרון גדול שאת משמשת בתפקיד הזה לאחר הניסיון העשיר שלך בבית המשפט הישראלי, אבל זאת עלולה להיות גם מכשלה מסויימת בגלל יחסי הקירבה, בגלל יחסי החברות ובגלל התלות.

אופיר פינס-פז: אני יכול לומר את זה כי אני לא מהצד של המתנגדים לבית המשפט, אלא מהצד של התומכים.

אופיר פינס-פז: הדברים קיימים.

אופיר פינס-פז: אני שואל את עצמי אם הייתי בתפקיד כזה והיו מתקבלות אצלי תלונות על טובי חבריי, שאני מעריך, שעבדתי איתם, מה הייתי עושה.

אופיר פינס-פז: העניין הזה לא פשוט.

אופיר פינס-פז: מפני שאת הראשונה הדברים ייקבעו במידה רבה על פי הדרך שתנהלי אותם.

אופיר פינס-פז: אני בטוח שתדעי לעשות את ההפרדה הגמורה בין אותם קשרי חברות ורעות שהם הגיוניים ולגיטימיים, ובין הצורך לתת פסיקה, החלטה או המלצה כנגד שופט אם הוא פעל לא כשורה.

אברהם רביץ: הדברים שאתה אומר הם נכונים, אבל אני לא חושב שהמומנט החברי.

אברהם רביץ: .

אופיר פינס-פז: בכל זאת כולם מכירים את כולם.

אופיר פינס-פז: אני משוכנע שכבוד השופטת תדע להתעלות מעל הדברים האלה, משום שהתפקיד מחייב את זה.

אופיר פינס-פז: אנחנו מאחלים לך הצלחה רבה.

אופיר פינס-פז: אני מקווה ששר המשפטים יאפשר לנו לקבל את הדוח הראשון שלך.

אתי לבני: החוק מחייב.

השופטת טובה שטרסברג-כהן: אני רוצה להודות על ההזדמנות שנתתם לי לבוא לכאן.

השופטת טובה שטרסברג-כהן: זאת הפעם הראשונה שלי כאן בוועדה.

השופטת טובה שטרסברג-כהן: אני מודה על כל הברכות שברכתם אותי, אני מקווה שהן תתקיימנה.

השופטת טובה שטרסברג-כהן: הן הגיעו בזמן טוב, כי נדמה לי שעוד אפשר לפעול למעלה.

השופטת טובה שטרסברג-כהן: אני בהחלט זקוקה לכל ברכה בתפקיד הזה.

השופטת טובה שטרסברג-כהן: הייתי אמנם למעלה משני עשורים שופטת, אבל לפני זה הייתי כמעט שני עשורים עורכת דין.

השופטת טובה שטרסברג-כהן: התחלתי בסנגוריה הצבאית, אחר כך עברתי לפרקליטות ומשם לשוק החופשי כך שאני מכירה את המערכת המשפטית והשיפוטית משני הכיוונים.

השופטת טובה שטרסברג-כהן: אני לא שכחתי.

השופטת טובה שטרסברג-כהן: אומרים שככל שמתקדמים בגיל כך זוכרים יותר טוב אחורה.

אברהם רביץ: לכמה זמן המינוי?

השופטת טובה שטרסברג-כהן: ל-5 שנים.

השופטת טובה שטרסברג-כהן: התפקיד הוא לא קל, אני ערה לזה.

השופטת טובה שטרסברג-כהן: אני גם חושבת שהוא כפוי טובה במידה מסויימת, כי תמיד מישהו יוצא לא מרוצה.

השופטת טובה שטרסברג-כהן: גם בפסקי דין מישהו יוצא לא מרוצה, כך שעצם העובדה הזאת היא לא בדיוק ממוטטת את אושיות העבודה והתפקיד.

השופטת טובה שטרסברג-כהן: אני אפרש את החוק כמיטב יכולתי, כי כל מה שעשיתי בשנים האחרונות, בעיקר ב-10 השנים האחרונות, זה פרשנות של חוקים.

השופטת טובה שטרסברג-כהן: חלק מהעבודה השיפוטית אני כן לוקחת איתי, מפני שזאת צורה חשיבה פתוחה מאוד.

השופטת טובה שטרסברג-כהן: הפתיחות הזאת חשובה כדי לפרש את החוק לפי כוונת יוצרו של החוק, לפי רוחו של החוק ולפי צרכיהם של אלה שהחוק הולך להיות מוחל עליהם.

השופטת טובה שטרסברג-כהן: זה לא הצד הקשה.

השופטת טובה שטרסברג-כהן: מי שהיה שופט הרבה מאוד שנים יודע שהעניין החברי הוא לא פקטור.

השופטת טובה שטרסברג-כהן: החיפוש אחר האמת הוא לפי מיטב המצפון, ההבנה והידע שנצבר במשך השנים.

השופטת טובה שטרסברג-כהן: זה המדריך לפירוש החוק.

השופטת טובה שטרסברג-כהן: חברים אמרו לי שאם לא רכשתי אוייבים במשך כל הקריירה שלי הגיע הזמן לרכוש אותם עכשיו.

השופטת טובה שטרסברג-כהן: אני מקווה שאני לא ארכוש אותם.

השופטת טובה שטרסברג-כהן: לא תהיינה הנחות לאף אחד, לא לתלונות קטרניות מצד אחד, ולא לשופט שחלילה וחס סרח או מעד.

השופטת טובה שטרסברג-כהן: המטרה שלי היא לקיים את מה שאנחנו צריכים לקיים, זאת אומרת לתת את השירות הטוב ביותר לציבור.

השופטת טובה שטרסברג-כהן: התכלית האחרונה או הראשונה של בית המשפט זה לתת שירות טוב וראוי וצודק והוגן לציבור הרחב, לציבור המתדיינים ולכל מי שבא בשערי בית המשפט.

השופטת טובה שטרסברג-כהן: צריך לכבד את האדם באשר הוא אדם.

השופטת טובה שטרסברג-כהן: גם כשהוא נאשם בדברים חמורים הוא ממשיך להיות אדם.

השופטת טובה שטרסברג-כהן: צלם האלוהים לא סר מאף אדם.

השופטת טובה שטרסברג-כהן: זה הדבר הראשון.

השופטת טובה שטרסברג-כהן: הדבר השני שאני רואה כתפקידי זה לא לפגוע בעצמאות ובאי תלות של השופטים על ידי האח הגדול שעינו פקוחה, על ידי מישהו שכל הזמן נושף בעורפו של השופט כך שהוא יחשוב שהוא צריך להתחנף לזה, אולי להיות יותר סימפטי לאחר.

השופטת טובה שטרסברג-כהן: אסור להגיע למצב כזה.

השופטת טובה שטרסברג-כהן: זה דבר שיכול להרוס את הגרעין הקשה של השיפוט, את לב ליבו של השיפוט, את המהות העיקרית של השיפוט.

השופטת טובה שטרסברג-כהן: אני לא חושבת שיש קושי ליישב בין שני הדברים.

השופטת טובה שטרסברג-כהן: יש, אולי, קושי רגשי מבחינת זה שאתה עושה לזה משהו שאולי לא מספיק, או לאחר משהו שאתה חושב שזה יותר מידי.

השופטת טובה שטרסברג-כהן: אם אתה אדם ששואף להביא למצב של הגינות, של יושר, של צדק ושל יעילות, אז לזה צריך להגיע ואת זה צריך לעשות על ידי שילוב שני העמודים שאנחנו בנויים עליהם – הציבור מצד אחד, והשופטים מצד שני.

השופטת טובה שטרסברג-כהן: אני לא חושבת שצריך לדון על אם היה צריך את החוק או לא היה צריך את החוק.

השופטת טובה שטרסברג-כהן: זה לא רלוונטי.

השופטת טובה שטרסברג-כהן: אני זוכרת שהיו סימפוזיונים אחרי שהאוניברסיטה בחיפה עמדה על תילה לגבי השאלה אם דרושה אוניברסיטה בחיפה או לא.

השופטת טובה שטרסברג-כהן: אתם רואים היום כמה היא היתה דרושה.

השופטת טובה שטרסברג-כהן: אני מניחה שהחוק יוכיח את עצמו, אני מניחה גם שהנציבות תוכיח את עצמה.

אברהם רביץ: את שייכת למשרד המשפטים?

השופטת טובה שטרסברג-כהן: התקציב הוא של משרד המשפטים, אבל היחידה היא יחידה עצמאית.

השופטת טובה שטרסברג-כהן: אני אף פעם לא עסקתי בתקציבים, אבל אני הולכת ללמוד את הנושא הזה כדי להשתחרר ממשרד המשפטים.

מיכאל איתן: אולי תציגי בפנינו את הצוות שלך.

השופטת טובה שטרסברג-כהן: הצוות מאוד מצומצם.

השופטת טובה שטרסברג-כהן: עובד אצלנו עורך דין שהתקבל מהסנגוריה הציבורית, ששמו אילן רוייטר, ועורך דין בשם אבי וולף מנציבות שירות המדינה.

השופטת טובה שטרסברג-כהן: שניהם עברו מכרז.

השופטת טובה שטרסברג-כהן: מבית המשפט העליון לקחתי מתמחה, את מנהלת הלשכה שלי ופקיד.

אברהם רביץ: מי עושה את העבודה?

השופטת טובה שטרסברג-כהן: שני עורכי דין ואני.

השופטת טובה שטרסברג-כהן: כשבאו אלי עם ההצעה היו 15 תקנים ולכל תקן היתה דרגה.

השופטת טובה שטרסברג-כהן: עשו חישוב כמה תלונות היו וכמה צפויות להיות.

השופטת טובה שטרסברג-כהן: צפו שיהיו לפחות 1500 תלונות.

השופטת טובה שטרסברג-כהן: לפי כל הבדיקות שעשינו הייתי צריכה לקבל 25 איש, אבל התפשרו על 15.

השופטת טובה שטרסברג-כהן: היום יש לי 6.

השופטת טובה שטרסברג-כהן: אמרו לי שהתקציב נגמר ומ-1 בינואר זה ישתנה.

השופטת טובה שטרסברג-כהן: שני עורכי הדין, אני והסטז'רית שבחרתי יכולים בהתחלה להתמודד עם הרבה מאוד תלונות שעוד לא הגיעו.

השופטת טובה שטרסברג-כהן: לא איפשרתי לסתום את הצנרת בתלונות ישנות שנמצאות בכל המערכת, כולל אצל נשיא בית המשפט העליון, אצל מנהל בתי המשפט, אצל נציב שירות המדינה, אצל נציב תלונות הציבור ואצל מבקר המדינה.

השופטת טובה שטרסברג-כהן: כל האנשים האלה רצו להעביר אלי את כל התלונות שבידיהם.

השופטת טובה שטרסברג-כהן: מכיוון שכבר ראיתי איך אני סתומה עד שנת 2006 אמרתי שאני לא מוכנה לקבל את כל התלונות האלה.

השופטת טובה שטרסברג-כהן: אם אני ארגיש שאין לי עבודה או שאני אראה שיש אבטלה סמויה, מה שאני לא חושבת שיהיה, אז אני אפנה קודם לנשיא בית המשפט העליון ואקל עליו.

מיכאל איתן: אני מקבל הרבה מאוד פניות.

השופטת טובה שטרסברג-כהן: מה שאתה עושה זה מחזיר את הפניות ומבקש מהאנשים לכתוב מחדש.

מיכאל איתן: נכון.

השופטת טובה שטרסברג-כהן: אני קיבלתי תלונות בהתחלת ספטמבר עם תאריך של אוקטובר.

אברהם רביץ: אולי תשלחי הודעות למתלוננים בנוסח הבא: עניינך יידון בעוד חצי שנה.

השופטת טובה שטרסברג-כהן: זה בדיוק מה שעשיתי.

השופטת טובה שטרסברג-כהן: מי ששלח לי לא בתאריך אז שלחתי לו סטנסיל שיחזור אלי בבקשה אחרי 1 באוקטובר.

השופטת טובה שטרסברג-כהן: אני מקווה שאני אדווח לכם על הישגים במובן זה שלא תהיינה תלונות אלא רק שבחים.

מיכאל איתן: אנחנו מאחלים לך הצלחה.

מיכאל איתן: אתר אינטרנט אתם מכינים?

השופטת טובה שטרסברג-כהן: תלונות דרך האינטרנט אני לא רוצה לקבל כי זה נוגד את הסודיות.

סיגל קוגוט: את הטופס הוא יוכל להוריד מהאינטרנט.

השופטת טובה שטרסברג-כהן: תלונה הוא לא יוכל להגיש באינטרנט.

מיכאל איתן: האם הוא יוכל להגיש בדואר אלקטרוני?

השופטת טובה שטרסברג-כהן: אנחנו כתבנו איפה הוא יוכל להגיש.

מיכאל איתן: אבל ההחלטות שלכם יתפרסמו באינטרנט?

השופטת טובה שטרסברג-כהן: אסור.

השופטת טובה שטרסברג-כהן: הכנסת לא נתנה לנו.

השופטת טובה שטרסברג-כהן: אגב, יש סעיף סודיות מאוד בעייתי במובן זה שזה סודי מידי.

מיכאל איתן: ההחלטות סודיות?

השופטת טובה שטרסברג-כהן: כן.

השופטת טובה שטרסברג-כהן: לי אסור לפרסם שום דבר.

השופטת טובה שטרסברג-כהן: אני הולכת להתמודד עם העניין, אבל זה לא מוצא חן בעיני, זה לא מתאים לעידן שלנו.

השופטת טובה שטרסברג-כהן: אנחנו עובדים כמעט כמו חפרפרת.

השופטת טובה שטרסברג-כהן: בסוף השנה אני שולחת את הדוח לנשיא ולשר המשפטים, כשהם מחליטים אם ומה לפרסם.

גדעון סער: צריך לתקן את החוק.

השופטת טובה שטרסברג-כהן: כבר יש לי תזכיר.

גדעון סער: אולי כדאי שנקדם את זה.

גדעון סער: בסעיף 3(ג) כתוב כך: "הנציב לא יפתח בבירור תלונה שהוגשה בעילום שם".

גדעון סער: אני לא הייתי מציע להגביל לחלוטין את שיקול הדעת של הנציב.

גדעון סער: הייתי מוסיף פה את המילים "אלא בנסיבות מיוחדות".

השופטת טובה שטרסברג-כהן: אני עמדתי מאחורי התקנה הזאת.

גדעון סער: כשעבדתי בפרקליטות כמעט ולא היו מקרים כאלה, אבל בכל זאת היו מעט מקרים שנראה לנו שהעניין מאוד חמור ומטעמים כאלה ואחרים האדם לא רצה להיחשף.

גדעון סער: יש כל מיני דרכים לברר דברים.

גדעון סער: אני חושב שצריך להיות הפילטר הזה של "אלא בנסיבות מיוחדות", כי יכול להיות שתגיע תלונה מאוד חמורה נגד שופט כזה או אחר ואת תהיי כבולה.

מיכאל איתן: גדעון, זה עומד בסתירה להוראת החוק.

מיכאל איתן: בחוק כתוב: "רשאי להגיש תלונה לנציב כל אדם הרואה עצמו נפגע בשל התנהגותו של שופט במסגרת מילוי תפקידו כשופט".

גדעון סער: האדם יכול שלא להזדהות.

מיכאל איתן: אז מי אמר שהוא נפגע?

גדעון סער: אם אותו דבר שכתוב פה היה כתוב בחוק, הייתי אומר לך שאין מה לעשות, אבל את מה שאתה ציטטת אפשר לפרש כאדם שרואה את עצמו נפגע.

גדעון סער: אדם שרואה את עצמו נפגע לא חייב להיות צד לתיק, הוא יכול להיות עד.

מיכאל איתן: דיברנו על זה.

מיכאל איתן: הביטוי הזה של "אדם שרואה את עצמו נפגע" מגביל במידה מסויימת את הזכאות לפתוח בהליך.

מיכאל איתן: בכל אופן מדובר בזכות עמידה אישית למי שנפגע באופן אישי.

מיכאל איתן: הוא בא כדי לתקן עוול של עצמו, לא לתקן עוול כללי.

מיכאל איתן: אני לא מתנגד לאנונימיות, אבל זה עומד בסתירה למה שכתוב בחקיקה.

מיכאל איתן: בסעיף 15 כתוב: "התלונה תוגש בכתב, תיחתם בידי המתלונן ויצויינו בה שם המתלונן ומענו".

נעמי בלומנטל: נגיד שיש קטין שנפגע מינית ושמו לא פורסם אף פעם בשום מקום.

סיגל קוגוט: הוראת הסודיות לעניין שלך תופסת, מה גם שהוא יכול להסמיך מישהו אחר.

מיכאל איתן: גם האנונימיות היא בחסיון.

השופטת טובה שטרסברג-כהן: לתלונה על שופט יש השלכות כל כך מרחיקות לכת, שאדם שרוצה להגיש תלונה צריך לקחת את האחריות על עצמו.

השופטת טובה שטרסברג-כהן: אם הוא לא מוכן לקחת את האחריות על עצמו הוא גם לא יטופל.

השופטת טובה שטרסברג-כהן: אני חייבת לדעת שיש מאחורי התלונה אדם שנפגע או חושב שהוא נפגע, כדי שלא כל אחד יוכל לכתוב מה שהוא רוצה ואני אתחיל לברר עם השופט.

גדעון סער: יכול להיות שזאת התוצאה מבחינת נוסחו של החוק, אבל אין לי ספק שלאחר שכבוד השופטת תמלא את תפקידה היא תבוא ותגיד לנו שדרוש תיקון לחוק.

גדעון סער: אינני כופר בזה שיכולות להיות השלכות מרחיקות לכת על שופטים, אבל גם כשמגישים נגד ראש העיר תלונה אנונימית במשטרה יכולות להיות השלכות מרחיקות לכת.

מיכאל איתן: זה לא אותו דבר.

מיכאל איתן: החברים שלנו חוקקו את החוק הזה.

מיכאל איתן: אני מציע שניתן לחוק הזה פרק זמן מסויים, כאשר בעוד שנה נעשה בדיקה של הטעון תיקון.

גדעון סער: כתוב פה שהפירסום ייעשה בשני עיתונים יומיים.

גדעון סער: אני מניח שמדובר בעברית, אם כי זה לא כתוב.

גדעון סער: אולי כדאי לכתוב שזה בעברית.

גדעון סער: אני חושב שבמדינת ישראל חיים אנשים דוברי רוסית שחלקם מרגישים נפגעים מהמערכת השיפוטית וחלקם מנוכרים מהמערכת, דבר שהוא מאוד מסוכן.

גדעון סער: האנשים האלה מקיימים עיתונות בשפת האם שלהם.

גדעון סער: לפי דעתי העיתונות בשפה הרוסית יותר נפוצה מהעיתונות בשפה הערבית.

אתי לבני: אפשר גם ערבית וגם רוסית.

גדעון סער: ההצעה שלי היא להוסיף עיתון בשפה הרוסית.

השופטת טובה שטרסברג-כהן: מבחינתי אפשר להוסיף.

גדעון סער: המטרה פה היא שהציבור ידע.

מיכאל איתן: אנחנו נלחמנו שהשפה העברית תהיה שפת המדינה ופתאום פה אנחנו נותנים לגיטימציה לדברים אחרים.

מיכאל איתן: השפה הערבית זה גלגול היסטורי של הוראה מנדטורית, שיש לה גם הצדקה מסויימת במקומות מסויימים שבהם האוכלוסייה מהווה את רוב הציבור באותו איזור.

מיכאל איתן: בנושא הזה האוכלוסייה שאתה מדבר עליה מפוזרת, מרביתה כבר יודעת עברית.

גדעון סער: גם הערבים יודעים עברית, כולל אלה שנוסעים בתל-אביב יפו.

גדעון סער: אני מבקש שההצעה שלי שיהיה עיתון אחד ברוסית תעלה להצבעה.

אתי לבני: זה מאוד הגיוני.

אתי לבני: אל תעשה את זה עיקרון.

מיכאל איתן: זה כן עיקרון, כי היתה הצעה שבמליאה אפשר יהיה לדבר רוסית.

גדעון סער: על זה שמדברים ערבית במליאה אתה לא מתקומם?

השופטת טובה שטרסברג-כהן: הנושא של פרסום בעיתונים ירד מהפרק.

השופטת טובה שטרסברג-כהן: העניין היחידי שנשאר זה האינטרנט.

גדעון סער: אז אפשר להשמיט את התקנה.

סיגל קוגוט: בחוק כתוב שחייבת להיות תקנה כזאת.

השופטת טובה שטרסברג-כהן: היה אפשר לעשות את זה בתקנה נפרדת, אבל עשו את זה בתוך התקנות האלו.

גדעון סער: האם פירסמתם את זה בשפה הערבית?

מיכאל איתן: אני לא יודע למה זה צריך להיות בשני עיתונים, מספיק עיתון אחד.

גדעון סער: אז בוא נתקן את זה.

מיכאל איתן: אבל זה נעשה.

השופטת טובה שטרסברג-כהן: אגב, את הטופס פירסמו רק באתר האינטרנט.

גדעון סער: אני מציע שבסעיף 4(1) נוסיף את המילים: "בית המשפט בו מכהן השופט".

השופטת טובה שטרסברג-כהן: זה מופיע בתוספת.

נעמי בלומנטל: גם לי חשוב שבסעיף 2 יוסיפו את השפה הרוסית, כי אם עכשיו זה כבר לא רלוונטי אז אני מקווה שבעתיד זה כן יהיה.

נעמי בלומנטל: אני רוצה להתנגד למה שהיושב-ראש אמר לגבי ההתכנסות לשפה העברית.

נעמי בלומנטל: היום יש גישה שונה מעט, כשהגישה היא שכדי לקרב אוכלוסיות שונות אנחנו צריכים להתקרב אליהן.

נעמי בלומנטל: בעבר אמרנו שכולם צריכים לדבר עברית.

נעמי בלומנטל: ראינו שזה פגע מאוד בהתפתחות של אוכלוסיות.

מיכאל איתן: אני לא יודע מה זאת המילה "ראינו"?

נעמי בלומנטל: יש מסקנות בכל המערכות.

מיכאל איתן: אם כך, אז למה לא באמהרית?

נעמי בלומנטל: אני לא אומרת.

נעמי בלומנטל: .

השופטת טובה שטרסברג-כהן: אפשר לכבד קבוצות שונות ומגזרים שונים בלי שניתן לכל אחד מהם לבטא עת עצמו עד הסוף.

השופטת טובה שטרסברג-כהן: יעלה בדעתך שבארצות הברית, שיש בה אנשים מכל המגזרים ומכל הסוגים, יפנו למוסדות רשמיים של המדינה בשפות אחרות?

נעמי בלומנטל: אני מסכימה איתך, כבוד השופטת, לגבי הטופס עצמו.

השופטת טובה שטרסברג-כהן: הם גם ירצו להגיש לי מסמכים בשפות אחרות.

נעמי בלומנטל: לגבי הגשת הטופס הם יכולים למצוא מישהו שיעשה עבורם את העבודה.

מיכאל איתן: אם את חושבת שצריך לעשות הכל בשפה הרוסית, בואי נתחיל בטפסים שמעניינים את כל העם.

מיכאל איתן: יש כאלה מיליונים.

מיכאל איתן: אני לא חושב שצריך דווקא פה לסטות מהקו הקיים.

מיכאל איתן: הקו הקיים הוא שיש עברית וערבית.

מיכאל איתן: בשום מקום לא כתוב שהשפה הערבית היא שפה רשמית.

מיכאל איתן: בדבר המלך ומועצתו כתוב שהשפה הערבית היא לצרכים מסויימים.

אתי לבני: למה בכנסת מרשים לדבר בערבית?

אתי לבני: מאיפה זה בא?

מיכאל איתן: כי יש לערבית מעמד מסויים, כשזה לא מעמד של שפה רשמית.

מיכאל איתן: לצרכים מסויימים הערבית מוכרת.

מיכאל איתן: הפירסום בדבר מינוי הנציב זה לא החזית שבה צריך לתקן עיוותים של השפה הרוסית מול שפות אחרות.

נעמי בלומנטל: אני חשבתי כך מכיוון שיש כאן פנייה לציבור שבחלקו מרגיש מאוד פגוע.

מיכאל איתן: לא מדובר פה על עצם עובדת קיומו של הנציב, אלא על הודעה על מינוי הנציב וסמכויותיו.

מיכאל איתן: זה יפורסם פעם אחת.

מיכאל איתן: האם את חושבת שעל ידי זה שזה יפורסם באופן חד-פעמי בעיתון ברוסית פתרנו כבר את הבעיה?

נעמי בלומנטל: יש הרבה מאוד תקשורת בשפה הרוסית.

נעמי בלומנטל: ייתכן שצריך לקיים דיון עקרוני על הצורך בפרסום בשפה הרוסית בנושאים שקשורים בפניות לציבור הרחב.

מיכאל איתן: אני לא שולל את זה.

מיכאל איתן: אם יש איזה שהוא היבט פרקטי שאומר שזה מה שייעשה טוב לשירות אז אני לא מתנגד.

מיכאל איתן: אני לא חושב שיש איזה שהוא מניע ששולל מהנציב להחליט לפרסם בכל שפה, בכל מקום ואיפה שהוא מוצא לנכון.

נעמי בלומנטל: אולי זה לא חייב להיות בתקנות.

נעמי בלומנטל: בוא נאמר לנציבה שהיא בסמכותה תביא לכך שזה יפורסם ולו רק פעם אחת בתקשורת בשפה הרוסית.

רשף חן: אני הייתי שמח אם בסעיף 3(ג) היינו מוסיפים התייחסות לאפשרות הזאת של אדם שמבקש ששמו לא ייחשף.

רשף חן: אם יש איזו שהיא סכנה במערך הזה זה שאנשים יחששו מלהתלונן שמא יבולע להם.

רשף חן: זה נכון לגבי עורכי דין שמופיעים הרבה מאוד באותו בית משפט, זה נכון לגבי חברה כזאת או אחרת שנמצאת בעיר מסויימת.

מיכאל איתן: אני מסכים.

רשף חן: ברור שזה ישפיע על היכולת לברר את העניין.

רשף חן: אני מציע שבהמשך לסעיף 3(ג) ייכתב כך: "אולם רשאי המתלונן לבקש כי שמו לא ייחשף".

השופטת טובה שטרסברג-כהן: מזה יכול להתפרש שאם הוא יבקש את זה אני באופן טבעי איעתר לבקשה הזאת.

השופטת טובה שטרסברג-כהן: פה יש בעיה, כי אם אני פונה לשופט ואומרת לו שיש עליו תלונה קשה מאוד בלי להגיד לו מי הגיש אותה.

השופטת טובה שטרסברג-כהן: .

רשף חן: אז אתם יכולים להחזיר לו תשובה שאומרת: אדוני, לאור בקשתך אנחנו לא יכולים לטפל בתלונה.

השופטת טובה שטרסברג-כהן: זה יהיה בכל פעם.

מיכאל איתן: למה חשוב מי אמר את זה?

השופטת טובה שטרסברג-כהן: איך הוא יכול להתגונן אם הוא לא יודע מי התלונן?

אתי לבני: מה איכפת לך אם נכתוב את זה?

אתי לבני: את רוצה שיקול דעת?

השופטת טובה שטרסברג-כהן: כן.

השופטת טובה שטרסברג-כהן: אם אני אראה שזה דבר אקוטי אני אגיד.

מיכאל איתן: אפשר לנסח את זה אחרת.

מיכאל איתן: אפשר לומר שאדם יכול לפנות ולבקש ששמו לא ייחשף, כשלנציב יש שיקול דעת לא לקבל את הבקשה.

השופטת טובה שטרסברג-כהן: אפשר לכתוב כך: המתלונן יבקש שלא לפרסם את שמו כשהדבר נתון לשיקול דעתו של הנציב.

רשף חן: מה שמעניין אותי זה שהשופט לא ידע שפניתי, כי אני מופיע בפניו 7 פעמים ביום.

השופטת טובה שטרסברג-כהן: אם אתה מופיע בפניו 7 פעמים ביום, אז תלך לעורך דין שיפנה בשמך.

השופטת טובה שטרסברג-כהן: אי אפשר לזרוק רפש בשופט בלי להגיד לשופט מי זה היה.

השופטת טובה שטרסברג-כהן: אני לא מוכנה לתת פתח לכל מי שרוצה שלא יפרסמו את שמו.

מיכאל איתן: למה אם פונה אליך מתלונן שלא רוצה ששמו ייחשף..

השופטת טובה שטרסברג-כהן: כל המתלוננים יבקשו את זה.

מיכאל איתן: את תחליטי למי את מסכימה ולמי את לא מסכימה.

השופטת טובה שטרסברג-כהן: אי אפשר לעבוד ככה.

השופטת טובה שטרסברג-כהן: צריך שיהיה למתלונן אומץ לב אזרחי לומר מי הוא.

השופטת טובה שטרסברג-כהן: אני לא מוכנה שיהיה מצב שאצטרך לבקש רשות מאותו אדם לשלוח את השם שלו.

רשף חן: ברגע שרק הנפגע יוכל להתלונן תמיד ידעו מי הוא.

סיגל קוגוט: אבל יש פרשנות רחבה למי שנפגע.

השופטת טובה שטרסברג-כהן: אני ראיתי עשרות תלונות.

השופטת טובה שטרסברג-כהן: יש תלונות שיש בהן הרבה ממש, אבל יש תלונות שאין בהן..

רשף חן: אבל עד עכשיו לא היתה המגבלה שאומרת שרק הנפגע יכול להתלונן.

השופטת טובה שטרסברג-כהן: עד עכשיו לא כתבו לאף אחד שלא מטפלים מצד אחד, ומצד שני גם לא טיפלו בעילום שם.

סיגל קוגוט: ב19(ה) כתוב: "בהודעה לפי סעיף קטן (ד) רשאי הנציב לא לכלול את פרטי המתלונן אם סבר כי פרטיו אינם דרושים לצורך בירור התלונה.

סיגל קוגוט: אין בזה כדי לגרוע מסמכות שר המשפטים ונשיא בית המשפט העליון, שהם לפי סעיף אחר רשאים לקבל את החומר".

השופטת טובה שטרסברג-כהן: אין בזה כדי לייתר את זה שמתלונן מזדהה באופן מלא.

סיגל קוגוט: אולי אפשר לכתוב כך: לצורך החלטת הנציב לפי 19(ה) רשאי מי שמגיש את בקשה לציין אם איכפת לו או לא איכפת לו שהפרטים שלו יימסרו.

השופטת טובה שטרסברג-כהן: אז הוא יגיד שאיכפת לו שלא נפרסם ואני אחליט ההיפך.

השופטת טובה שטרסברג-כהן: אני מציעה שתתנו לדברים קצת לעבוד.

השופטת טובה שטרסברג-כהן: נראה בחודשיים הקרובים כמה תלונות בעילום שם יהיו לנו.

רשף חן: אני רוצה להגיש תלונה בתנאי ששמי לא ייחשף.

רשף חן: אם את מחליטה שחייבים לחשוף את שמי, אז אני רוצה את הזכות למשוך את התלונה.

רשף חן: אני רוצה שהכלי הזה יהיה בידי.

מיכאל איתן: אתה צודק.

השופטת טובה שטרסברג-כהן: אז שיכתוב בתלונה עצמה שהוא מסכים למסור את שמו בתנאי שאני אודיע לו ששמו לא ייחשף.

רשף חן: זה מה שאני רוצה שיהיה בתקנות.

נעמי בלומנטל: יש לך רעיון לניסוח?

רשף חן: אני כתבתי כך: רשאי המתלונן לבקש ששמו לא ייחשף, ורשאי הנציב, אם מצא לנכון שאי אפשר לדון, לא לדון בתלונה אלא אם יסכים לחשיפת שמו.

השופטת טובה שטרסברג-כהן: אגב, התלונות בעילום שם הן בדרך כלל טורדניות.

השופטת טובה שטרסברג-כהן: מי שרוצה להגיש תלונה אמיתית חותם את שמו.

רשף חן: הוא לא רוצה להסתיר את שמו מפנייך, הוא רק רוצה שהשופט לא יסגור איתו חשבון.

סיגל קוגוט: לפי החוק יש סיטואציה שהשם לא נחשף.

השופטת טובה שטרסברג-כהן: בסדר, אבל לא כשאני מודיעה לו מראש.

סיגל קוגוט: רק כשהפרטים אינם דרושים לצורך הבדיקה.

נעמי בלומנטל: אני נוטה לקבל את עמדתה של השופטת שניתן לזה לרוץ.

נעמי בלומנטל: אם נראה שיש תלונות.

נעמי בלומנטל: .

השופטת טובה שטרסברג-כהן: אז אני בעצמי אפנה.

סיגל קוגוט: אני לא חושבת שהטפסים רלוונטיים כשהשר או הנשיא פונים.

סיגל קוגוט: אפשר להגיד שכל הטפסים לא חלים על השר או הנשיא, או תלונה כמשמעותה בסעיפים 14א ו-19.

רשף חן: למה הם לא יכולים להשתמש בטופס?

סיגל קוגוט: כי יש פה את פרטי המתלונן: שם משפחתו, מען.

השופטת טובה שטרסברג-כהן: אם נכתוב 14א הכל יהיה בסדר.

סיגל קוגוט: הגדרות 1.

סיגל קוגוט: בתקנות אלה – "הנציב" – נציב תלונות הציבור על שופטים, לרבות מי שהוא הסמיכו; "תלונה" – כמשמעה בסעיפים 14א ו-19 לחוק; שאר המונחים שבתקנות אלה תהא משמעותם כמשמעות הנודעת להם בחוק, אם אין כוונה אחרת משתמעת.

סיגל קוגוט: דרך פרסום הודעה 2.

סיגל קוגוט: בנוסף לדרך הפרסום הקבועה בסעיף 5(ב) לחוק, ייעשה פרסום הודעה על מינוי הנציב, על הדרך לפנות אליו ועל עיקרי סמכויותיו בשני עיתונים יומיים בשפה העברית, בעיתון אחד בשפה הערבית ובאתר האינטרנט של משרד המשפטים.

סיגל קוגוט: הגשת תלונה לנציב 3.(א) תלונה תוגש בכתב, בשני עותקים, לפי הטופס שבתוספת, כשהיא מודפסת או בכתב יד אם אין המתלונן יכול להגישה בדפוס, ותישלח לנציב במעטפה סגורה.

סיגל קוגוט: (ב) התלונה תיחתם ביד המתלונן ואם הוגשה בשמו – ביד מי שהוסמך להגיש את התלונה בשם המתלונן (להלן – מגיש התלונה), ותצורף לה הסמכתו החתומה; מגיש התלונה יאשר את חתימת המתלונן על התלונה לאחר שיזהה את המתלונן ויאשר כי חתם על התלונה בפניו.

סיגל קוגוט: (ג) הנציב לא יפתח בבירור תלונה שהוגשה בעילום שם.

סיגל קוגוט: תוכן התלונה 4.

סיגל קוגוט: התלונה תכיל – (1) את שמו של השופט שעליו מלין המתלונן, ואם אין בידו לנקוב בשמו, יציין כל פרט אחר המסייע לזיהויו; (2) תיאור מפורט של המעשה שעליו היא נסבה, המועד שהתרחש בו וכל פרט אחר שנוגע לה, ויצורף לה כל מסמך שיש בו כדי לסייע לבירורה היעיל; במקרה של תלונה על מספר אירועים, יצוין כל אירוע ואירוע בנפרד.

השופטת טובה שטרסברג-כהן: בסעיף 4 חסרות המילים "את פרטי המתלונן".

סיגל קוגוט: לפני המילים "את שמו של השופט" יבואו המילים "את פרטי המתלונן".

סיגל קוגוט: תלונה חוזרת 5.

סיגל קוגוט: הגיש אדם תלונה בקשר לאירוע שלגביו הגיש אותו אדם תלונה בעבר, יציין זאת במפורש ויפרט את פרטי התלונה הקודמת ואת הנימוקים להגשתה מחדש.

רשף חן: מה לגבי מתלונן סידרתי?

השופטת טובה שטרסברג-כהן: אני חושבת שצריך להוריד את המילה "מחדש", כי זה לא רק תלונה שהוגשה פעם ומגישים מחדש, אלא גם רוצים לדעת אם הוא מתלונן סידרתי.

רשף חן: מה שאין כאן זה כמו בבית משפט לתביעות קטנות שדורשים מהאדם להגיד כמה תביעות הוא הגיש בשנה האחרונה.

סיגל קוגוט: אני חושבת שכדאי לראות אם זאת תופעה.

רשף חן: בסעיף 5 צריך להבהיר שזה גם לגופים אחרים, כי תלונה כאן זה תלונה כמשמעה בסעיף 14א ו-19.

סיגל קוגוט: מה זה לגופים?

רשף חן: נניח פניתי לנשיא בית משפט שלום ולפה.

השופטת טובה שטרסברג-כהן: הם קיבלו מכתבים ממני להעביר אלי את הפניות.

השופטת טובה שטרסברג-כהן: המתלונן ומגיש התלונה זה לא אותו אדם?

סיגל קוגוט: לא תמיד.

סיגל קוגוט: מגיש התלונה זה גם אדם שהוסמך על ידי המתלונן.

דורית ואג: בסעיף קטן (א) זה גם גם גם וגם, או אחד מהם?

סיגל קוגוט: אחד מהם.

סיגל קוגוט: צריך להוסיף את המילה "או" לפני המילה "בכל".

סיגל קוגוט: תוספת.

סיגל קוגוט: פרטי המתלונן: שם משפחה, שם פרטי, מספר תעודת זהות, כתובת, מען להמצאת מסמכים, מספר טלפון בעבודה, מספר טלפון בבית, מספר טלפון נייד, מספר פקס.

סיגל קוגוט: פרטי השופט הנילון: שם משפחה, שם פרטי, תפקיד.

השופטת טובה שטרסברג-כהן: אחרי המילה "תפקיד" צריך לכתוב את המילים "ובית המשפט".

השופטת טובה שטרסברג-כהן: אין פה מקום לסימנים מזהים אחרים.

השופטת טובה שטרסברג-כהן: כתוב באיזה שהוא מקום שאם לא יודעים את הפרטים של השופט אפשר לתת פרטים מזהים.

סיגל קוגוט: לא צריך כי יש פרטים כלליים.

סיגל קוגוט: פרטים כללים: 1.

סיגל קוגוט: מספר התיק, באיזה בית משפט.

סיגל קוגוט: 2(א) האם המתלונן היה מיוצג?

סיגל קוגוט: כן/לא (ב) אם כן, שם עורך הדין, כתובתו, מספר הטלפון שלו.

סיגל קוגוט: 3(א) האם הדיון בתיק הסתיים?

סיגל קוגוט: כן/לא (ב) אם לא, באיזה שלב מצוי הדיון?

סיגל קוגוט: (ג) האם ניתן בתיק פסק דין?

סיגל קוגוט: כן/לא.

סיגל קוגוט: אם כן, יש לצרפו.

סיגל קוגוט: 4(א) האם הגיש המתלונן בעבר תלונה בקשר לאירוע נושא תלונה זו?

סיגל קוגוט: כן/לא (ב) אם כן, יש לפרט את פרטי התלונה הקודמת ולציין את הנימוקים להגשתה מחדש.

סיגל קוגוט: 5.

סיגל קוגוט: פרטי מגיש התלונה: שם, כתובת מען להמצאת מסמכים, מספר טלפון, מספר פקסימיליה.

סיגל קוגוט: פרטי האירוע: תאריך, שעה, מקום, תיאור האירוע.

סיגל קוגוט: חתימת המתלונן, חתימת מגיש התלונה.

השופטת טובה שטרסברג-כהן: אני מציעה למחוק ב3(ג) את המילים "אם כן, יש לצרפו".

סיגל קוגוט: אבל לפעמים אפשר ללמוד משהו.

השופטת טובה שטרסברג-כהן: אני חושבת שצריך למחוק את זה.

השופטת טובה שטרסברג-כהן: אם, נניח, המתלונן יגיד שבהחלטה מסויימת הוא כתב שהוא אידיוט אני אבקש לקבל את ההחלטה.

רשף חן: כתוב שהוא צריך לצרף כל מסמך שהוא רלוונטי.

רשף חן: אם פסק הדין הוא רלוונטי הוא יצטרך לצרף אותו.

רשף חן: אם לא, אז לא.

השופטת טובה שטרסברג-כהן: פרטי המתלונן ופרטי מגיש התלונה זה קצת מבלבל.

סיגל קוגוט: אני הייתי שמה את כל הפרטים של מגיש התלונה אחרי פרטי המתלונן.

סיגל קוגוט: יש פה כמה פרטים שרק לפי העניין צריך למלא אותם.

השופטת טובה שטרסברג-כהן: אז אולי ליד פרטי מגיש התלונה נכתוב בסוגריים לפי סעיף 3(ב).

השופטת טובה שטרסברג-כהן: כתבתם פה למטה במה הנשיא לא יטפל.

השופטת טובה שטרסברג-כהן: יש 9 עילות לאי טיפול.

מיכל כהן: אנחנו חשבנו שזה מקל.

השופטת טובה שטרסברג-כהן: אני לא חושבת.

השופטת טובה שטרסברג-כהן: מה שצריך להוריד זה את ההערה השלישית למטה: הנציב לא יברר תלונה וכו'.

דורית ואג: האם אתם רוצים תאריך תחילה?

סיגל קוגוט: אם זה מיום הפרסום אז לא צריך לכתוב כלום.

סיגל קוגוט: אם נסכם, אז השינויים הם כאלה: בסעיף 1 זה 14א במקום 14; בסעיף 2 נוסיף את המילה "בעברית"; בסעיף 4(1) נוסיף את המילים "פרטי המתלונן"; בסעיף 6 את המילה "או"; אחרי הטבלה של פרטי המתלונן תבוא טבלה של פרטי מגיש התלונה; בפרטי השופט הנילון נכתוב תפקיד ובית משפט; בפרטים כלליים ב3(ג) תימחק הסייפה: "אם כן, יש לצרפו" ותהיה כוכבית כללית ליד הפרטים שהם רשות.

נעמי בלומנטל: אנחנו מצביעים על נוסח התקנות, בצירוף השינויים שהיועצת המשפטית העלתה זה עתה.

נעמי בלומנטל: מי בעד?

נעמי בלומנטל: ה צ ב ע ה בעד – 2 נגד – 0 התקנות אושרו